එංගලන්තයේ වසරේ ක්‍රිකට් ක්‍රීඩකයා ලෙස ජේම්ස් ඇන්ඩර්සන් නම් කොට තිබේ.මේ ලැන්කෂයර් වේග පන්දු යවන්නා එංගලන්ත ක්‍රිකට් මාධ්‍ය විසින් දෙනු ලැබූ ඡන්දවලින් මේ තිලිණය හිමිකර ගත්තේ සිය කණ්ඩායමේ සගයින් වන ස්ටුවර්ට් බ්‍රෝඩ් හා ඇලස්ටෙයාර් කුක් පරදවමිනි.පසුගිය වසරේ දේශීය හා ජාත්‍යන්තර වැඩසටහනේ සිට වසර පුරා තරග වලදී පෑ සුවිශේෂ දස්කම් මේ තිලිණය සඳහා සැලකිල්ලට ගෙන තිබේ.වර්තමානයේ ජගත් ක්‍රිකට් කවුන්සල ටෙස්ට් ශ්‍රේණිගත කිරීම්වල අංක 3 පන්දු යවන්නා වී සිටින ඇන්ඩර්සන්, සිය 250 වැනි ටෙස්ට් කඩුල්ල ලබා ගනිමින් හා එංගලන්ත ටෙස්ට් ක්‍රිකට් ක්‍රීඩාවේ වැඩිම කඩුලු ලබා ගත් පන්දු යවන්නන්ගේ ලැයිස්තුවේ 5 වැනි ස්ථානය දක්වා ඉහළ නඟිමින් සාර්ථක දොළොස් මසක කාලයක් එංගලන්ත කණ්ඩායම සමග ගත කළේය..